als_Latn dik_Latn sag_Latn
Presidenti amerikan Barack Obama, po pregatitet të paraqesë një plan me 10 pika që ndryshon politikat e imigrimit në SHBA. Kjo lëvizje pritet të bëhet javën e ardhshme. Edhe pse Republikanët janë shprehur se do të luftojnë me gjithë forcën kundër Obamës në këtë çështje, ai duket tepër i vendosur.
“Unë besoj që Amerika është një komb imigrantësh”, ka thënë Obama. Të gjithë e dinë se sistemi është i prishur: Ka patur mjaftueshëm mundësi që Kongresi të kalonte një projektlij dypartiak që do të forconte kufijtë, do të përmirësonte sistemin e imigrimit ligjor dhe do të nxirrte nga hija miliona njerëz të cilët do të paguanin taksat dhe të jetonin sipas rregullave.”
Ky plan, prek miliona imigrantë të paligjshëm në SHBA të cilët jetojnë të fshehur, punojnë në të zezë dhe nuk paguajnë taksa. Një gjë e tillë do t’i lejonte ata të bënin një jetë normale. Plani parashikon që të mos kthehen në vendet e tyre personat që kanë hyrë në SHBA nga 1 Janari 2010 që kanë qenë në atë kohë nën 16 vjeç, si dhe ata që kanë mbi 5 vite në SHBA dhe që kanë fëmijë që janë shtetas amerikanë. Plani gjithashtu përfshin edhe prioritizimin e deportimit të kriminelëve të rrezikshëm, zgjatjen e vizave high-tech si dhe uljen me 50 % të taksës për proçesin e natyralizimit.
Burimi: CNN
als_Latn als_Latn als_Latn als_Latn